CELEX: C2005/045/03
Language: sk
Date: 2005-02-19 00:00:00
Title: Rozsudok Súdneho dvora (tretia komora) zo 16. decembra 2004 vo veci C-271/02: Komisia Európskych spoločenstiev proti Švédskemu kráľovstvu (Nesplnenie povinnosti členským štátom — Rybolov — Zachovanie a správa zdrojov — Kontrolné opatrenia činností rybolovu)

19.2.2005   
            
            
               SK
            
            
               Úradný vestník Európskej únie
            
            
               C 45/2
            
         
      ROZSUDOK SÚDNEHO DVORA
   
   (tretia komora)
   zo 16. decembra 2004
   vo veci C-271/02: Komisia Európskych spoločenstiev proti Švédskemu kráľovstvu (1)
   
   (Nesplnenie povinnosti členským štátom - Rybolov - Zachovanie a správa zdrojov - Kontrolné opatrenia činností rybolovu)
   (2005/C 45/03)
   Jazyk konania: švédčina
   Vo veci C-271/02 Komisia Európskych spoločenstiev (splnomocnení zástupcovia: T. van Rijn a C. Tufvesson) proti Švédskemu kráľovstvu (splnomocnení zástupcovia: A. Kruse a A. Falk), predmetom ktorej je žaloba o nesplnenie povinnosti podľa článku 226 ES, podaná 24. júla 2002, Súdny dvor (tretia komora), v zložení: predseda tretej komory A. Rosas, sudcovia J.-P. Puissochet (spravodajca), S. von Bahr, U. Lõhmus a A. Ó. Caoimh, generálny advokát: D. Ruiz-Jarabo Colomer, tajomník: R. Grass, vyhlásil dňa 16. decembra 2004 rozsudok, ktorého výrok znie:
   
               1.
            
            
               Švédske kráľovstvo, tým že opomenulo na roky 1995 a 1996:
               
                           —
                        
                        
                           stanoviť vhodné spôsoby využívania kvót, ktoré mu boli pridelené a vykonávať inšpekcie a ďalšie kontroly, požadované platnými nariadeniami Spoločenstva,
                        
                     
                           —
                        
                        
                           prijať účinné opatrenia, aby zabránilo prekročeniu kvót,
                        
                     
                           —
                        
                        
                           prijať administratívne alebo trestné opatrenia, ktoré je potrebné uplatňovať voči kapitánom lodí, ktorí porušili vyššieuvedené nariadenia alebo voči každému, kto je zodpovedný za takéto porušenie,
                        
                     porušilo povinnosti, ktoré mu vyplývajú z článku 9 ods. 2 nariadenia Rady (EHS) č. 3760/92, z 20. decembra 1992, ktoré zavádza európsky systém rybolovu a vodnej kultúry a články 2, 21 ods. 1 a 2, ako aj 31 nariadenia Rady (EHS) č. 2847/93, z 12. októbra 1993, ktorým sa zriaďuje kontrolný systém spoločnej politiky rybolovu.
            
         
               2.
            
            
               Švédske kráľovstvo je povinné nahradiť trovy konania.
            
         
      (1)  Ú. v. ES C 289, 23.11.2002